Jakso 28: Profeetallinen kanava
On ilo olla Jerusalemissa yhtenä perheenä.
Ei ole rotuja, vaan yksi iso perhe Jeesuksessa.
On suuri etuoikeus olla täällä.
Olen ollut täällä joka vuosi viimeisen 18 vuoden aikana.
Jokainen vuosi on ollut minulle siunaus.
Olen nauttinut Jumalan lasten keskinäisestä yhteydestä.
Lähden kotia kohti tänään.
Jumala on tehnyt työtään minussa, ja olen jo saanut sanoman, -
jota tulin Häneltä hakemaan.
Uskon Jumalan tekevän työtään teissä konferenssin loppuun saakka.
Ylistys Herralle.
Tänne tuleminen on valtava etuoikeus.
Kaikki eivät saa tätä mahdollisuutta.
Se ei ole itsestään selvyys.
Monet tänne tulevista ovat käyneet myös konferenssissa Ugandassa.
Siellä pidetään vuosittain Africamp-konferenssi.
Kerron siitä nyt hieman lisää.
Me järjestämme Ugandassa vuosittain konferenssin, -
jonne tulee ihmisiä eri maanosista.
Tulijat haluavat Jumalan toimivan tässä sukupolvessa -
ja valmistavan sitä Herramme tulemiseen.
Vietämme yhdessä 10 päivää Herran edessä.
Pastori Thomas ja Cindy Jacobs ovat siellä kanssamme.
Meillä on monia puhujia, mutta kyse ei ole heistä, -
vaan Jumalan läsnäolosta.
Paikalla on tuhansia ihmisiä, -
joiden ainoa halu on pysyä Hänen läsnäolossaan.
Tapahtuma pidetään tammikuun 13.-22. päivänä.
Voitte rukoilla tapahtuman puolesta.
Odotamme tänä iltana profeetallista sanomaa.
Minulla ei ole profeetallista sanomaa, vaan lohdutuksen sanoma.
Vilkaistaan Roomalaiskirjettä.
Olen saanut jakaa teille opetusta kolmena kertana.
Puhuin aluksi Daavidin kaltaisesta sydämestä, -
johon paneuduimme syvällisesti.
Puhuimme myös Herran päivän lähestymisestä -
ja vaikeista tulevista ajoista.
Pietari kysyy, millaisia ihmisiä meidän tulee olla vaikeuksissa, -
jottemme pelkäisi tulevia aikoja emmekä Herran päivää, -
vaan rukoilisimme ja jouduttaisimme sitä.
Puhuimme myös Raamatun viidestä profeetallisesta tapahtumasta.
Haluan muistuttaa teitä niistä.
Puhuin eilen Jumalan ilmestysmajasta.
Raamattu kuvaa Jeesusta Sanana, -
joka oli alussa Jumalan luona, ja kaikki syntyi Hänen kauttaan.
Hän tuli keskuuteemme, eikä maailma Häntä tuntenut. Joh. 1:1-12
Jotkut käännökset sanovat, että Hän tuli ilmestysmajaksi keskellemme.
Jotkut näkevät Daavidin ilmestysmajan vain paikkana, -
jossa palvomme, laulamme ja rukoilemme Herraa.
Jumalan ilmestysmaja on enemmän, -
kuin palvelemista, palvomista ja rukousta.
Daavid oli kuuliainen Jumalan sanalle.
Jumalan sana oli hänen jalkainsa lamppuna, -
ja se oli makeampaa kuin hunaja.
Kuinka pitää tiensä puhtaana?
Noudattamalla Jumalan Sanaa. Ps. 119:9
Hän oli uskollinen Jumalalle.
Ennen kaikkea hän viipyi Jumalan läsnäolossa.
Lehtimajanjuhlassa Jumala tuli ilmestysmajaksi kansansa keskelle.
Hänen läsnäolonsa oli heidän kanssaan päivin ja öin, -
ja se johti heitä.
Tuli- ja pilvipatsaan liikkuessa hekin liikkuivat.
Jumala ruokki heidät.
Jumala haluaa, -
että menemme rukousta, palvontaa ja ylistystä pidemmälle -
ja etsimme Hänen läsnäoloaan.
Vanhassa Testamentissa uhraaminen toi Jumalan läsnäolon.
Näin tapahtui joka kerta.
Uusi testamentti kehottaa meitä antamaan itsemme eläväksi uhriksi.
Palvomme Jumalaa antamalla itsemme eläväksi uhriksi.
Jeesus uhrasi itsensä.
Hän oli Herran pappi, ja risti oli Hänen uhrialttarinsa.
Jumala kutsuu meitä luovuttamaan elämämme, tavoitteemme, -
oikeutemme ja unelmamme Hänelle.
Herra sanoi Abramille: "Älä pelkää. Minä olen sinun kilpesi; -
sinun palkkasi on oleva sangen suuri." 1. Moos. 15:1
Jumala lupasi hänelle Kaananinmaan, lukuisan määrän jälkeläisiä -
ja suuresti rikkauksia.
Ne eivät kuitenkaan olleet hänen palkkansa, vaan osa kohtaloa.
Jumala oli hänen palkkansa.
Jumala etsii ihmisiä, jotka tekevät Hänestä elämänsä palkan, -
ja kilvoittelevat, sekä unelmoivat Hänestä.
Paavali luki kaiken tappioksi Jeesuksen tuntemisen rinnalla, -
jotta hän voittaisi Kristuksen.
Hän ei halunnut omistaa laista tulevaa vanhurskautta, -
vaan uskon kautta tulevan vanhurskauden.
Hän halusi tuntea Hänen ylösnousemisensa voiman -
ja kärsimyksiensä osallisuuden.
Hän ei katsonut jo saavuttaneensa pelastusta.
Hän riensi sitä kohti, jotta voittaisi sen omakseen. Fil. 3:8-12
Kauniita sanoja Paavalilta.
Hän riensi pelastusta kohti, koska Jeesus oli voittanut hänet.
Hän halusi vain Jeesuksen.
Jaan teille tämän Sanan: -
"Ja tehkää tämä, koska tunnette tämän ajan, -
että jo on hetki teidän unesta nousta; -
sillä pelastus on nyt meitä lähempänä kuin silloin, kun uskoon tulimme.
Yö on pitkälle kulunut, ja päivä on lähellä.
Pankaamme sen tähden pois pimeyden teot, -
ja pukeutukaamme valkeuden varuksiin.
Vaeltakaamme säädyllisesti, niin kuin päivällä, -
ei mässäyksissä ja juomingeissa, ei haureudessa ja irstaudessa, -
ei riidassa ja kateudessa, -
vaan pukekaa päällenne Herra Jeesus Kristus, -
älkääkä niin pitäkö lihastanne huolta, -
että himot heräävät." Room. 13:11-14
Pitäkää nämä sanat sydämessänne.
Opetus voi olla mahtavaa, mutta antakaa Sanan puhua teille.
Muistutan teitä viidestä lopun ajan tapahtumasta.
Kirjoitukset osoittavat selvästi, -
että ne tapahtuvat odottaessamme Jeesuksen toista tulemusta.
Antakaa niiden johdattaa teitä näinä viimeisinä päivinä.
Maata tullaan ravistelemaan suuresti.
Heprealaiskirje ja Haggain kirja kertovat, -
että Jumala tulee vielä kerran liikuttamaan maata ja taivasta.
Ne, jotka järkkyvät, tulevat muuttumaan, jotta ne, -
jotka eivät järky, pysyisivät.
Ainoastaan Jumalan valtakunta ei tule järkkymään. Hepr. 12:26-28
Kansakunnat, talous ja politiikka järkkyvät jo.
Vallankumous on käynnissä myös kodeissamme, perheissämme, -
avioliitoissamme, taloudessamme ja työssämme.
Jos katsot elämääsi, huomaat Jumalan liikuttelevan jopa sinua.
Hän ei tee näin turmioksemme, -
vaan erottaakseen meidät asioista, jotka rajoittavat meitä.
Hän haluaa vapauttaa meidät taakoistamme, -
jotta voimme täyttää tehtävämme viimeisinä päivinä.
Aamen.
Toinen tapahtuma on Jumalan nostama armeija.
Tämä käy ilmi Joelin kirjasta.
Raamattu sanoo, että tämän kaltaista armeijaa ei ole ollut, -
eikä tämän jälkeen tule koskaan olemaan.
Jumala on alkanut koskettaa ihmisiä ja vetää heitä puoleensa.
Hän kehottaa ihmisiä luovuttamaan itsensä Hänelle, -
jotta Hän voisi valmistaa heitä viimeisiä päiviä varten.
Tämä ei ole ihmisen työtä, vaan he tuntevat sen sydämissään.
Jumala puhuu heidän sisimpäänsä.
Monet täällä ovat kuulleet tämän kutsun Jumalalta.
Jumala kutsuu meitä luovuttamaan itsemme Hänelle.
Hän haluaa erottaa meidät asioista, joita emme itse pääse pakoon.
Hän haluaa rakentaa uutta ja käyttää meitä aseenaan.
Meidän tulee ryhtyä sotaan.
Sanokoon heikkokin olevansa sankari. Joel 3:9-10
Älkää sivuuttako Jumalan työtä teissä.
Älkää vastustako Hänen ääntään sydämissänne.
Jumala rakentaa kansaansa.
Asiat tulevat tapahtumaan hyvin nopeasti.
Ne, jotka eivät valmistaudu ajallaan, eivät tule kestämään.
Herra on toteuttava sanansa maan päällä lopullisesti. Room. 9:28
Kolmas tapahtuma on Pyhän Hengen maailmanlaajuinen vuodatus.
Joelin profetia toteutui 2000 vuotta sitten.
Hän on vuodattava Henkensä kaiken lihan päälle.
Nuorukaiset näkevät näkyjä, ja vanhukset näkevät unia.
Hän vuodattaa Henkensä palvelijoitten päälle.
Taivaalla näkyy ihmeitä ja merkkejä.
Aurinko muuttuu pimeydeksi ja kuu vereksi.
Mutta Jumala on valmistanut pelastuksen niille, -
jotka Hän on kutsunut. Joel 2:28-32
Tämä profetia toteutui osittain 2000 vuotta sitten.
Jumala tulee vuodattamaan Henkensä kaiken lihan ylle.
Pyhä Henki tullaan vuodattamaan jokaiseen kansaan, -
sillä evankeliumi on levinnyt ympäri maailman.
Jokaisessa kansakunnassa on Herran kutsumia ihmisiä.
Tutkin, onko olemassa kansaa, -
joka ei virallisesti tunnusta evankeliumia.
Maailmassa on vain yksi tällainen maa - Saudi Arabia.
Qatar tunnusti ensimmäisen seurakunnan vuonna 2008.
Evankeliumi on levinnyt.
Jumala tulee vuodattamaan Henkensä kaikkiin kansoihin.
Jumalan kirkkaus tulee ilmi kaikissa kansoissa.
Hän tulee tekemään suuria ihmeitä.
Maailmanlaajuisella Hengen vuodatuksella -
tulee olemaan valtavat vaikutukset.
"Sillä maa on oleva täynnä Herran kunnian tuntemusta, -
niin kuin vedet peittävät meren." Hab. 2:14
Neljäs tapahtuma tulee olemaan suuri sadonkorjuu.
Sieluja korjataan talteen Jumalan valtakuntaan.
Raamattu kehottaa meitä valmistautumaan sotaan.
Sato on kypsynyt, ja pahuus on tullut suureksi. Joel 3:13-14
Ennen Herran tulemusta, meluavat joukot ovat ratkaisulaaksossa.
Seurakunnassa on tapahtunut paljon 2000 vuoden aikana, -
mutta emme voi kuvitellakaan tulevien vuosien tapahtumia.
Jumala tulee ravistelemaan maata.
Jumalan armeija nousee, Hengen vuodatus lisääntyy -
ja satoa tullaan korjaamaan.
Herra kutsuu meitä valmistautumaan sadonkorjuuta varten.
Ylistäkää elävän Jumalan nimeä.
Viimeinen tapahtuma tulee olemaan valtava varakkuuden siirtyminen -
väärintekijöiltä vanhurskaiden käsiin.
Herra sanoo tuovansa hopean ja kullan temppeliinsä, -
jossa on vallitseva rauha. Hagg. 2:7-9
Jumala on luvannut, että meidän ei tarvitse kerjätä, -
vaan Hän varustaa meidät työtään varten.
Hän tulee saattamaan työnsä päätökseen.
Valmistautuaksemme sotaan meidän tulee takoa vesurimme keihäiksi -
ja vantaamme miekoiksi. Joel 3:10
Meidän tulee antaa Jumalalta saatu toimeentulomme Hänelle aseeksi.
Käytetään varojamme Jumalan työn loppuun saattamiseksi.
Ennen lähtöämme Jerusalemista meidän tulee kysyä Jumalalta, -
kuinka Hän haluaa käyttää elinkeinoamme aseenaan.
Kuinka voimme käyttää liiketoimin- taamme, kykyjämme, kokemustamme, -
yhteyksiämme ja kaikkea omistamaamme Jumalan aseena?
Haluan teidän muistavan nämä sanat.
Rukoillaan vielä ennen kuin päätän puheeni.
Luetaan toistamiseen jakeet Paavalin kirjeestä roomalaisille.
Luku 13, jakeet 11-14.
"Ja tehkää tämä, koska tunnette tämän ajan, että jo on hetki -
teidän unesta nousta; sillä pelastus on nyt meitä lähempänä -
kuin silloin, kun uskoon tulimme.
Yö on pitkälle kulunut, ja päivä on lähellä. Pankaamme sentähden pois -
pimeyden teot, ja pukeutukaamme valkeuden varuksiin. Vaeltakaamme -
säädyllisesti, niin kuin päivällä, ei mässäyksissä ja juomingeissa, -
ei haureudessa ja irstaudessa, ei riidassa ja kateudessa, vaan -
pukekaa päällenne Herra Jeesus Kristus, älkääkä niin pitäkö -
lihastanne huolta, että himot heräävät."
Rukoillaan Jumalalta, ettemme menettäisi Hänen ajoitustaan -
ja Hänen tehtäväänsä meille.
Rukoillaan apua valmistautumiseen -
ja taakkojen jättämiseen, jotta voisimme ottaa paikkamme.
Noustaan ylös ja rukoillaan.
Pyydetään Jumalaa saattamaan työnsä päätökseen meissä.
Kohotetaan kätemme Isälle.
Kiitetään siitä, että Hän toi meidät Jerusalemiin.
Kiitetään Häntä Hänen suunnitelmastaan.
Rukoilkaa, että Jumala käyttäisi teitä lopun ajan tapahtumissa, -
sekä tässä hetkessä.
Jumala on antanut teille lahjoja, -
ja Hän tulee käyttämään teitä suunnitelmansa mukaisesti.
Isä, me siunaamme nimeäsi ja kirkastamme sinua.
Kiitos suunnitelmistasi.
Kiitos valmistamastasi tehtävästä.
Kiitos, että valitsit meidät näitä aikoja varten.
Kiitos, että toit meidät Jerusalemiin.
Kiitos aikeidesi paljastamisesta.
Tulet ravistelemaan maata ja nostamaan armeijan.
Vuodatat Pyhän Henkesi, ja annat suuren sadonkorjuun.
Annat meille tarvitsemamme varat.
Auta meitä löytämään paikkamme.
Rukoilen, että kätesi asettaisi jokaisen meistä paikalleen.
Poistakoon kätesi taakkamme ja tehköön meistä keveitä, -
jotta liidämme kuin kotkat.
Jumala, anna meille tahtosi mukaan.
Valmista meitä ja tee meistä haluamiasi astioita.
Puhdista meidät ja voitele meidät uudella öljyllä.
Valmista meitä profeetallisella tietämyksellä.
Osa meistä kantaa raskasta perintöä perheestä, uskontokunnasta, -
sekä kulttuurista.
Herra, kun huudamme sinun nimeäsi, -
vapauta meidät näistä ikeistä, sekä rajoittavista tekijöistä.
Vuodata Henkesi ja anna meille tuore voitelu.
Kaikkivaltias, uudista meidät.
Me korotamme sinun pyhää nimeäsi.
Kun sinut korotetaan, vedät luotusi tykösi.
Auta meitä korottamaan sinun nimeäsi kaikissa tilanteissa.
Työpaikoillamme, kulttuureissamme ja kodeissamme.
Auta meitä korottamaan sinun nimeäsi.
Me annamme sinulle ylistyksen, kirkkauden ja kunnian.
Kiitos, kirkkauden Kuningas.
Annetaan Hänelle aplodit.
Kiitos, Jeesus.
Viime vuonna konferenssissamme pidettiin profeetallinen kanava.
On mahtavaa saada Cindy Jacobs vieraaksemme jo toisen kerran.
Tervetuloa jakamaan profeetallista sanaa maailman kansoille.
Ylistäkää Herraa.
Me elämme profetioiden täyttymisen ajassa.
Jaan teille muutaman asian ja profetoin hieman.
Johdan profeetallista neuvostoa USA:ssa.
Tapaamme vuosittain arvostettujen profeettojen kanssa.
Kolme vuotta sitten kysyin heiltä kauheita kysymyksiä.
Kysyin, onko Harmageddonin aika jo koittanut.
Rick Ridings varoitti, että kolmas maailmansota alkaisi, -
jos emme rukoilisi.
Käännyimme Herran puoleen ja pyysimme loppua sille.
Olemme kokeneet siitä lähtien, -
että saatana yrittää aloittaa sodan jollain alueilla.
Se johtuu Jumalan voimallisesta toiminnasta nuortemme keskuudessa.
He julistavat evankeliumia maailman ääriin saakka.
1900-luvun vaihteessa perustettiin opiskelijoiden vapaaehtoisliike.
He lähettivät lähetys- saarnaajia ympäri maailmaa.
Ensimmäinen maailmansota kuitenkin pysäytti tuon liikkeen.
Saatana haluaa estää tulevan suuren sadonkorjuun.
Profeetat ovat tärkeitä.
Herra ei tee mitään ilmoittamatta profeetoilleen. Aam. 3:7
Tästä syystä saatana yrittää estää profeettojen esiinnousun.
Seurakunta rakentuu apostolien ja profeettain perustukselle. Ef. 2:20
Kansakunnista on helppo löytää apostoleja.
Mutta kun kysyn kansoilta, kuka on heidän profeettansa, -
lähes joka kerta on hiljaista.
Se on rikos, johon me aiomme tuoda muutoksen.
Tunnen, kuinka Pyhä Henki herättää suuren liikkeen, -
jossa rukousvartijat nousevat uudelle tasolle.
Profeetallisten esirukoilijoiden joukossa on profeettoja, -
joita tarvitaan työkentällä.
Sitä seuraa voitelu.
Me emme saa halveksua profetoimista. 1. Tess. 5:20
Jotkut profeetat ovat tehneet virheitä, ja osaa pidetään outoina.
Mieheni pitää minua outona.
Koskaan ei tiedä, milloin pyydän rukoustukea pommiuhan vuoksi.
Hän katsoo minua kummissaan.
Erikoispalkinto odottaa häntä taivaassa, -
koska hän avioitui kanssani.
Mike, älä sano aamenta.
Jumala haluaa viedä meidät uudelle tasolle, -
sillä varma sanoma tuo vaikutusvaltaa.
Seurakunnissa on profeettoja, -
mutta kansakunnallakin täytyy olla profeettoja.
Miksi en kutsu naishenkilöitä naisprofeetoiksi?
Koska oppi-isäni moitti minua.
Hän kysyi, miksi puhumme naisprofeetoista.
Emmehän puhu naisevankelistoista tai naispastoreistakaan.
Miksi emme ota Raamatusta mallia?
Seurakunnassa oli apostoleja, profeettoja ja pastoreita.
Päätin jälleen totella oppi-isääni.
Se on raamatullinen nimitys.
Varustamiseen tarvitaan kaikki Sanan mukaiset 5 lahjaa. Ef. 4:11
Varustaminen tarkoittaa paikalleen asettamista.
Se on kuin kiropraktiikkaa.
Jos apostolit ja profeetat eivät tee yhteistyötä, -
seurakunta ei ole kunnossa.
Apostoli ilman profeettaa korostaa lakia.
Profeetta ilman apostolia ei voi toteuttaa Herran Sanaa.
Yhtälö ei toimi ilman molempia osapuolia.
Jumala valmistautuu asettamaan apostolit ja profeetat yhteen -
asettaakseen seurakunnan perustan.
Herra sanoo, että Jerusalemissa tulee tapahtumaan jotain.
Rukousvartijoidenkin voiteluun tulee muutos.
Herran varma sana tulee julki.
Jumala tulee puhumaan ja antamaan tuoreen voitelun.
Apostolisen neuvostomme johtajat ovat erittäin arvostettuja.
Olemme tehneet yhteistyötä vuodesta 1999, -
ja tiedämme kuka tekee mitäkin.
Tiedämme, että Rick Ridings tulee profetoimaan Lähi-idästä.
Kun kokoonnumme yhteen Herran eteen, -
me muutamme historian kulun.
Meidät on kutsuttu muuttamaan historiaa.
Miksi pelkäämme sanoa olevamme profeettoja?
Ihmiset julistavat uskaliaasti TV:ssä olevansa meedioita.
Herra sanoo, että me olemme todellisia profeettoja.
Haluan julistaa Lähi-idästä.
Herra sanoo, että Lähi-itään on tulossa suuri herätys.
Herra sanoo, että Hän herättelee seurakuntaansa, -
sekä kansaansa.
Vuorovesi nousee ja laskee, -
ja viime aikoina on näyttänyt sltä, ettei voitelu ole ollut vahva.
Jumala tulee kuitenkin tekemään läpimurron.
Jopa Israelissakin tullaan näkemään suuria ihmeitä.
Jumala vapauttaa sellaisen voitelun, -
että sokeat näkevät ja rammat kävelevät.
Israelissa on kaivo, joka täytyy kaivaa uudelleen.
Jeesus sanoo sen olevan Hänen kaivonsa.
Sokeat saivat näkönsä ja rammat kävelivät Israelin kaduilla.
Niin tulee tapahtumaan uudelleen.
Tästä päivästä lähtien Israelin ja Lähi-idän puolesta tulee rukoilla.
Tiedän teidän rukoilevan, mutta kun palaatte kotiin, -
rukoilkaa tavallista kiihkeämmin.
Herra osoittaa selvästi, -
että saatana haluaa sytyttää suuren tulipalon.
Noustaan ylös ja rukoillaan.
Me sidomme saatanan aikeet aloittaa ennenaikainen sota.
Jeesuksen nimessä me otamme haltuumme Daavidin majan avaimen.
Voimme avata sen, mitä ihminen ei voi sulkea, -
ja voimme sulkea sen, mitä ihminen ei voi avata.
Me laitamme ennenaikaisen sodan lukkojen taa.
Israelin hallitus ei tule tekemään virheitä.
Isä, missä tahansa saatana aikoo tehdä tuhojaan, -
estä se armossasi.
Osoita meille laupeuttasi tuomitessasi.
Huudetaan Jumalan puoleen.
Herra, anna armoa.
Huomenna on syyskuun 11. päivä.
Mitä tahansa toimintaa onkaan suunnitteilla USA:ta vastaan, -
anna sen paljastua, Isä.
Jumala, anna armoa.
Vuonna 1999 Jumala puhui eräälle ryhmälle profeettoja.
Kuulkaa minua.
Jumala puhui ryhmällemme vuonna 1999.
Me etsimme Herraa ennen vuosituhannen vaihtumista.
Kysyimme Jumalalta tulevasta.
Viisi jäsentämme saivat unia -
USA:n itärannikkoa kohtaavasta onnettomuudesta.
Me aloimme rukoilla ja itkeä.
Pyhä Henki sanoi meille, että sitä ei voi täysin välttää.
Minä uskon, että rukouksemme voivat estää hyökkäykset.
Yhdysvallat on kuitenkin vaarassa sen tähden, -
mitä hallinto sanoo Israelista.
Muistan kun soitit minulle näystäsi, Tom.
Olit New Yorkissa, kun näit pommien tippuvan sinne.
Onnettomuus on hyvin lähellä.
Jumala, anna armoa.
Me ansaitsemme tuomion, mutta anna meille armoa.
Ottakaa tämä asia sydämellenne.
Huutakaa Jumalan puoleen pidättelemättä.
Me haluamme itkijävaimojen itkevän kyyneleitään.
Me itkemme myös Afrikan puolesta.
Huutakaa Jumalan puoleen.
Haluan itkijävaimojen tulevan tänne.
Jumala, anna meille kyyneleitä.
Huomenna on syyskuun 11. päivä.
Jumala, muista viattomia.
Herra, me olemme tuskissamme.
Jumala, kansakuntamme on tehnyt syntiä sinua vastaan.
Jumala, anna armoa.
Tuo herätys Yhdysvaltoihin tuomion sijaan.
Tuo herätys.
Me tiedämme, että Israelin ja USA:n välillä on yhteys.
Joka kerta, kun USA on kääntänyt selkänsä Israelille, -
tuomio on tullut.
Jumala, kuule meitä Siionissa.
Anna Siionin itkeä itkunsa.
Jumala puhui minulle hiljattain: -
"Laita merkki kansani ylle."
Isä, me rukoilemme sinua laittamaan merkin kansasi ylle.
En tiedä, kuinka tulet tekemään sen, mutta tätä rukoilemme.
Me rukoilemme presidentti Barack Obaman puolesta.
Me sidomme sekasorron hengen, joka on vaikuttanut häneen.
Anna hänelle oikeat avustajat.
Poista hänen ympäriltään ne, jotka eivät neuvo häntä oikeamielisesti.
Herra, poista hänestä kaikki lapsuuden siteet islamiin.
Isä, anna Amerikalle anteeksi.
Paranna maamme.
Haluan kiittää teitä rukouksistanne kansani puolesta.
Tapasimme tänään aiemmin johtajia, jotka kertoivat, -
kuinka Amerikka kohtelee Israelia.
Me olemme niin häpeissämme.
Sanon tämän amerikkalaisena.
Olemme olleet syntinen kansa, mutta tarvitsemme rakkauttanne.
Me todella tarvitsemme.
Olemme pyytäneet Jumalalta niin monet kerrat, -
että Hän muistaisi kansamme lähetyssaarnaajien haudat.
Olen käynyt Koreassa, -
ja nähnyt ulkomaalaisten lähetystyöntekijöiden haudat.
Olen nähnyt lähetys- työntekijöiden lasten haudat.
Yksi heistä meni Arabiaan, -
ja lähtiessään jätti lapsensa hautaan Bahrainiin.
Herra, muista tämä.
Kuulemme sanan Egyptistä.
Jaan teille sanan, ennen kuin Cindy päättää puheensa.
Haluan tehdä eron kansan ja Jumalan kansan välillä.
Jumala käyttää amerikkalaisia paljon.
On olemassa henkivalta, jonka näemme täältä Lähi-idästä käsin.
Kyse on samasta hengestä, -
joka vaikutti islamilaisessa veljeskunnassa Egyptissä -
ja joka vaikuttaa Barack Obamassa.
Se aiheuttaa sekasortoa ja sokaisee näkemästä asioita.
Itsemurhia tapahtuu siitä huolimatta, -
vaikka kaikki ympärillä sanookin: "Älä tee sitä."
Cindy, me rakastamme sinua ja hyväksymme sinut.
Me hyväksymme Amerikan kauttasi.
Haluan julistaa sanan siitä, mitä Cindy jakoi meille tänään.
Herra laittoi tämän sydämellemme jokin viikko sitten.
Näemme tuloksia, kun julistamme, paastoamme ja rukoilemme.
Moni asia on muuttunut viimeisen kolmen viikon aikana.
Luetaan Psalmien kirjan luvusta 33, jakeet 8-20.
"Peljätköön Herraa kaikki maa, -
Hänen edessänsä vaviskoot kaikki maanpiirin asukkaat.
Sillä Hän sanoi, ja tapahtui niin, Hän käski, ja se oli tehty.
Herra särkee pakanain neuvon, tekee turhiksi kansojen aikeet.
Mutta Herran neuvo pysyy iankaikkisesti, -
Hänen sydämensä aivoitukset suvusta sukuun.
Autuas se kansa, jonka Jumala Herra on, se kansa, -
jonka Hän on perinnöksensä valinnut.
Herra katsoo alas taivaasta, näkee kaikki ihmislapset; -
asumuksestaan, -
valtaistuimeltaan Hän katselee kaikkia maan asukkaita, -
Hän, joka on luonut kaikkien heidän sydämensä, -
joka tarkkaa kaikkia heidän tekojansa.
Ei kuningas voita paljolla väellänsä, -
ei sankari pelastu suurella voimallansa.
Turha on sotaratsu auttajaksi, ei pelasta sen suuri väkevyys.
Katso, Herran silmä valvoo niitä, -
jotka Häntä pelkäävät ja panevat toivonsa Hänen laupeuteensa, -
pelastaaksensa heidän sielunsa kuolemasta, -
elättääksensä heitä nälän aikana.
Meidän sielumme odottaa Herraa, Hän on meidän apumme ja kilpemme."
"Tulkaa, katsokaa Herran töitä, Hänen, -
joka tekee hämmästyttäviä tekoja maan päällä: -
Hän lopettaa sodat maan ääriin saakka, Hän särkee jousen, -
taittaa keihään, polttaa sotavaunut tulessa. 'Heretkää ja tietäkää, -
että minä olen Jumala, -
korkea kansojen keskellä, korkea maan päällä'." Ps. 46:8-11
Minä haluan julistaa Jumalan Sanaa.
Jumalan suunnitelma käynnistyi 3 vuotta sitten arabikevään kautta.
Se etenee askel askeleelta.
Herra sanoi, ettei se etene kansan mielen mukaan.
Meidän Jumalamme on yhä valtaistuimellaan.
Tämä on Hänen sanansa.
Ihmiset, joilla on Jumalan mielen mukainen sydän, -
saavat aikaan muutoksen.
Meidän tulee rukoilla, kuten Hän haluaa, ei kuten me haluamme.
Profeetallinen sydän rukoilee Jumalan tahtomalla tavalla.
Hyviä asioita tulee tapahtumaan, mutta myös pahoja.
Kuten jo rukoilimmekin, Herra, osoita meille armoa.
Koen, että täällä olijoiden yllä on synnytystuskan henki.
Jäisittekö lavalle vielä hetkeksi?
150 000 syyrialaista on tapettu.
Tuhansia on tapettu Egyptissä.
Koko Lähi-itää ravistellaan.
Syyriassa on kaupunkeja, jotka voidaan tuhota täysin, -
jollei Jumala puutu peliin.
Siellä on kemiallisia aseita, jotka voidaan laukaista milloin vain, -
ellei Jumala estä sitä.
Kannetaan taakkaa Lähi-idän puolesta.
Te, jotka kannatte Lähi-itää sydämessänne, astukaa eteen.
Pyydetään Herraa halkaisemaan taivaat ja astumaan alas.
Isä, me ylistämme sinua.
Isä, me tuomme Lähi-idän sinun eteesi.
Isä, osoita armoasi Lähi-idässä.
Osoita armoa muslimeja kohtaan, sillä he ovat pahan uhreja.
Heidät on petetty.
Me rukoilemme taivaiden aukeamista.
Anna Pyhän Hengen synnintunnon vallata koko Lähi-idän.
Isä, osoita armoasi.
Me huudamme sinun puoleesi.
Minä rukoilen Jeesuksen nimessä, -
että sokeus otetaan pois.
Isä, me tarvitsemme sinua Lähi-idässä.
Pahat ihmiset ovat hallinneet niin kauan.
Nyt saa riittää.
Me profetoimme islaminuskon kaatumista.
Ihmiset tulevat häpeämään muslimina olemista.
Anna heille ilmestys, että he ottaisivat Messiaan vastaan.
Herra, anna armoa.
Me rukoilemme Egyptin puolesta.
Nouse, Egyptin seurakunta.
Ota paikkasi kansasi keskellä.
Rakenna alttari, ja palaa Jumalasi luo.
Toteutukoot Jumalan tarkoitusperät.
Lyhennä vaikeaa aikaa Egyptissä valittujen tähden.
Me rukoilemme Syyrian puolesta.
Me nousemme pimeyden voimia vastaan.
Me nousemme terroristijärjestöjä vastaan.
Teemme heidän hankkeensa tyhjiksi.
Isä, tulkoon sinun valtakuntasi Lähi-itään.
Tapahtukoon sinun tahtosi Lähi-idässä.
Jeesuksen nimessä, aamen.
Kuunnelkaa rukoustani.
Haluan, että se kirjataan taivaassa.
En ole USA:n virallinen edustaja, mutta haluan rukoilla näin.
Isä, anna USA:lle anteeksi se, että he kertovat Israelille, -
mitä tehdä armeijallaan.
Israel on itsenäinen kansakunta.
Anna anteeksi uhkauksemme Israelia kohtaan.
Anna anteeksi se, että vedämme tukemme pois.
Israel ei ole ensimmäinen kansa, jolle olemme tehneet näin.
Jumala, olen niin pahoillani.
Herra, anna Israelin johtajille viisautta.
Anna viisautta tietää milloin iskeä, ja milloin ei tule iskeä.
Herra, me rukoilemme Israelin vapautuvan Amerikan uhkauksista.
Anna Israelin kuulla äänesi.
Olkoon äänesi vaikuttava tekijä Israelin toimille.
Sinä olet Herra Sebaot.
Sinä olet kansakuntien Jumala.
Tunnen jonkin hellittävän juuri nyt.
Herra, me rukoilemme Syyrian ja Egyptin tilanteen puolesta.
Herra, anna armoa.
Me anomme armoa Amerikalle, muille kansoille, -
sekä Syyrian kansalaisille.
Ei enää tarpeettomia kuolonuhreja.
Jumala, lähetä enkelisi suojaksi.
Jumala, ei enää kuolleita lapsia.
Herra, sanot Sanassasi, että julistamamme asiat tapahtuvat.
Me käskemme kemiallisia aseita, -
sekä muita massatuhoaseita tulemaan toimimattomiksi.
Me julistamme toimimattomuutta kaikkiin aseisiin, -
joita vihollinen käyttää kylvääkseen kuolemaa ja tuhoa.
Me sanomme ei.
Jeesuksen nimessä me julistamme ydinkärkien katoamista -
ja kemiallisten aseiden yliluonnollista hajoamista.
Tulkoon sukupolvemme tuntemaan Jumalan suojeluksen.
Isä, anna enkeleiden ilmestyä Syyrian ja Egyptin lapsille.
Me pyydämme ihmeitä ja merkkejä, jotka julistavat, -
että Herra on Jumala.
Herra, me uskomme sinun liikkuvan ääntemme voimasta.
Me itkemme syyttömien puolesta Amerikassa, -
muissa kansoissa, sekä Syyriassa ja Egyptissä.
Ei enempää uhreja.
Jeesus, tee se, mitä vain sinä voit tehdä.
En ole kokenut aiemmin voitelua tehdä tätä, mutta nyt koen.
Nouskaa seisomaan, sillä tämä on hyvin tärkeää.
Jumala, lopeta sota Syyriassa.
Ojenna mahtava kätesi, ja paljasta voimasi.
Jumala, lopeta sota.
Suomennos: Antti Malvisto